Weşanxaneyê Vateyî ra di kitabê neweyî vejîyayî.
Vateyî kitabê ''Tehlike Altinda Bir Dil Kirmancca/Zazaca'' (Binê Tehlukeyî de Ziwanêk Kirmanckî/Zazakî) yê Dr. Nadîre Guntaş Aldatmaz çap  kerd ke kitab tezê doktora yê Nadîre yo.
Kitabê ''Ti Ke Şona Kulme Wele Bîya'' hetê Akman Gedîk û Newzad Gedîkî ra nusîyayo û kitabê şîîran o.
Kitabî ra şîîrêke wina ya:
''Kam şîkîno resmê vayî virazo?
Vay bi xo, resmê xo hêgayan ra viraştî
Payîzî bi, zerd reng kerd,
Zimistanî sipî,
Wisarî û hamnanî her reng kerd pede.
Tabloyêde henên bî ke
Şarî ser a silawate arde
Hekmet mendî
Qe kesî nêviraştbî
Ne amê rotene
Ne amê herînayîş
Ne kî buha xo bîye''
